‘नसीयत’ कदें बी कवता दे स्वातमै गो रास नईं आई। जड़ी गल्ल समाजी जां सयासी जां सयासी प्लेटफार्में पर आखीं ज़ंदी ऐ, उयै गल्ल जे कवता च आखी जा तां ओदे आखने दा ढंग, ओदे च रली-मिली दी कल्पना दी रौंस ते भाशा दा रूप-रंगत जरूर गै उस लेक्चरवाजी थमां बक्खरी होनी चाइदी। एदे च के शक ऐ जे केईं महान कलाकार अपनी कलमै कन्ने इयै जनेह मसलें गी ते समस्याएं गी बी जिस खूबसूरती कन्ने ढाई जां बनाई सकदे न, दस सयासतदान बी उयां नईं करी सकदे।